རྗེས་ཟློས
མཛོད།དཔལ་ལྡན་རྡོ་རྗེ་སེམས་དཔའ་ཀྱེཿབདག་ལ་རྗེས་སུ་ཆགས་པར་མཛོདཿསྐྱེ་རྒན་དང་འཆི་བ་སོགསཿའཇིགས་རུང་སྲིད་པའི་སྡུག་བསྔལ་ལསཿམགོན་པོ་ཁྱོད་ཀྱིས་བདག་སྐྱོབས་ཤིག།
སྡིག་པ་ཀུན་ལས་རྣམ་གྲོལ་ཞིང་ཿཡང་དག་ཡེ་ཤེས་སེམས་དཔའ་ཆེའིཿསྐུ་གསུང་ཐུགས་སུ་བདག་སྒྲུབས་ཤིགཿལན་གསུམ་གྱིས་གསོལ་བ་གདབ།དེ་ནས་རྒྱུད་དག་པར་བྱ་བའི་སླད་དུ་མདུན་གྱི་ནམ་མཁར་བླ་མ་རིག
འཛིན་རྒྱལ་བཞི་ཁྲོའི་དཀྱིལ་འཁོར་གྱི་ལྷ་ཚོགས་མངོན་སུམ་དུ་སད་པའི་སྤྱན་སྔར་ཚོགས་བསགས་པར་བྱ་བའི་ཕྱིར་འདིའི་རྗེས་ཟློས་མཛོད།བླ་མ་དཔལ་ལྡན་རྡོ་རྗེ་སེམས།མཆོག་གསུམ་རྒྱལ་བ་སྲས་བཅས་ལཿ

རྣམ་ཀུན་བཏུད་དེ་ཕྱག་འཚལ་ཞིང་ཉྩཕྱི་ནང་མཆོད་པ་རྒྱ་མཚོས་མཆོདཿསྡིག་པ་ལས་ནི་ལྡོག་བགྱི་ཞིང་རྒྱ་བསོད་ནམས་ཀུན་ལ་རྗེས་ཡི་རངཿརྟག་ཏུ་ཆོས་འཁོར་བསྐོར་བ་དང་ཿའགྲོ་གནས
བར་དུ་བཞུགས་སླད་དུཿབདག་ནི་གུས་པས་གསོལ་བ་འདེབསཿབསོད་ནམས་གང་དེས་མཁའ་མཉམ་འགྲོཿབླ་མེད་བྱང་ཆུབ་གནས་ཐོབ་ཤོགཿཅེས་ལན་གསུམ་གྱིས་རྒྱུད་སྦྱོང་བ་སོང་ནས།སྐབས་འདིར་སྡོམ་
བཟུང་རྒྱས་པར་སྤྲོ་ན།རྒྱུད་སྡོམ་ལྡན་ཏུ་བསྒྲུབ་པ་ལས་གཞན་གནོད་གཞིར་བཅས་སྤོང་བ་སོ་སོ་ཐར་པའི་སྡོམ་པ་ཡང་དག་པར་བླང་བར་བགྱིའོ་སྙམ་པས་འདིའི་རྗེས་ཟློས་མཛོད།དེང་ནས་སྲོག་གཅོད་མི་བྱ་སོགས་ལྡན་ཐབས་སུ
གསལ་བ་ཉིད་འདིར་བླང་ངོ་།།གཞན་ཕན་གཞིར་བཅས་བསྒྲུབ་པ་བྱང་ཆུབ་སེམས་དཔའི་བསླབ་པ་ཡང་དག་པར་བླང་བར་བགྱིའོ་སྙམ་པས་འདིའི་རྗེས་ཟློས།ཇི་ལྟར་སྔོན་གྱི་བདེ་གཤེགས་སོགས།རིགས་ལྔ་སྤྱི་དང་ཁྱད
པར་རྩ་བ་ཡན་ལག་གིས་བསྡུས་པའི་རིག་འཛིན་སྔགས་ཀྱི་དམ་ཚིག་མཐའ་དག་ཡང་དག་པར་བླང་བར་བགྱིའོ་སྙམ་པས་འདིའི་རྗེས་ཟློས།སྲས་བཅས་སངས་རྒྱས་ཐམས་ཅད་སོགས་དེ་རྣམས་ལན་གསུམ་གསུམ་རྗེས་ཟློས་བྱ།
དེ་དེ་ལྟར་བླང་བའི་སྡོམ་པ་གསུམ་པོ་སླར་ཡང་མདོར་བསྡུས་ཏེ་ནན་ཏན་ཏུ་བཟུང་བའི་ཚུལ་གྱིས་འདིའི་རྗེས་ཟློས།བདེ་གཤེགས་སྲས་བཅས་སོགས་རྗེས་ཟློས་བྱས་ནས་སྡིག་སྐྱོང་ལ་འཇུག་གོ།།དབུལ་གྱི་དངོས་བསྟན་ལྟར་ན་གོང་གི།

རྒྱུད་སྦྱོང་བ་སོང་ནས།ཞེས་པའི་འཕྲོས་སུ།སྤྱི་དང་ཁྱད་པར་གྱི་སྡོམ་པ་མ་ལུས་པ་ཡོངས་སུ་བཟུང་བར་བྱ་སྙམ་པའི་སྒོ་ནས་འདིའི་རྗེས་ཟློས་མཛོད།བདེ་གཤེགས་སྲོས་བཅས་བདག་ལ་དགོངས།།བདག་མེང་འདི
ཞེས་བགྱི་བ་ཡིས།།བྱང་ཆུབ་སྙིང་པོར་མཆིས་ཀྱི་བར།སོ་སོ་ཐར་དང་བྱང་ཆུབ་སེམས།རིག་འཛིན་ནང་གི་སྡོམ་པའི་ཚོགས།།མ་ལུས་ཡོངས་སུ་བཟུང་བར་བགྱི།།ལན་གསུམ།སྔོན་སྐབས་འདིར།དེ་ནས་བྱིན་
རླབས་ཀྱི་བཅུད་ཆགས་པའི་ཐབས་ཁྱད་པར་དུ་འཕགས་པ་སྦྱོར་བ་སྡིག་སྒྲིབ་དག་བྱེད་ཀྱི་དབང་བསྐུར་བ་ལ་དམིགས་པ་རྣམས་རིམ་བཞིན་གསལ་འདེབས་པར་ཞུ།སློབ་དཔོན་གྱི་ཐུགས་ཀ་ནས་སྤྲོས་པའི་ཁྲོ་ཆུང་མེ་རི་མཚོན་
ཆའི་ཚོགས་ཀྱིས་དབང་སྐུར་སྒྲུབ་པ་ལ་བར་དུ་གཅོད་པ་ཐམས་ཅད་ལྷག་མེད་དུ་བཅོམ་པར་གྱུར།ཧཱུྃ་ཧཱུྃ་བི་ཤྭ་བཛྲ་སོགས་བརྗོད་ལ་ཡུངས་ཐུན་གཏོར།ཁྱེད་རང་རྣམས་ཀྱི་ཚེ་རབས་ཐོག་མ་མེད་པ་ནས་སོགས་ངན་འགྲོའི་ས་བོན
གསལ་འདེབས་ཤིང་སློབ་དཔོན་གྱི་ལག་པ་བྱིན་རླབས་ནས་བརྩམ་སྐྱོང་བ་དབང་བསྐུར་ལན་གསུམ་དང་མཐར་གཟུངས་སྔགས་ཤིས་བརྗོད་བཅས་ལྷན་ཐབས་ནས་འབྱུང་བ་ཇི་ལྟ་བར་བྱ།དེ་ལྟར་སྦྱོར་བ་སྡིག་སྒྲིབ་དག་བྱེད་ཀྱི་དབང་གིས་ཁྱེད་རང་རྣམས་ཀྱི།
རྒྱུད་ཤིན་ཏུ་རྣམ་པར་དག་པ་དབང་གི་སྣོད་རུང་དུ་གྲུབ་ནས།དངོས་གཞི་ཡོན་ཏན་ཡང་འཕེལ་གྱི་དབང་བསྐུར་བའི་ཐོག་མར་དབང་གི་གཞི་བཅའ་བ་སོགས་ལ་འཇུག།དཀྱུས་ཀྱི་དངོས་བསྟན་ལྟར་ན་གོང་གི་སྡོམ་པ་བཟུང་བའི་རྫས་ཐོག་དེར།

ཀར།དེ་ནས་དབང་གི་གཞི་བཅའ་བ་ཡེ་ཤེས་དབབ་པ་ཡིན་པས།དེའི་སླད་དུ་ལུས་གནད་ཆོས་བདུན་ལྡན་དུ་བཅའ།ངག་གནད་རླུང་ཁ་སྦྱོར་དུ་འཆིང་།ཡིད་ཀྱི་གནད་དམིགས་པ་འདི་བཞིན་ཏུ
མཛོད།སློབ་དཔོན་གྱི་ཐུགས་ཀ་ནས་འོད་ཟེར་འཕྲོས་ཁྱེད་རང་རྣམས་ལ་ཕོག་པས་རྣམ་སྨིན་ཤ་ཁྲག་གི་གདོས་བཅས་འདིས་མཚོན་མ་དག་པའི་དངོས་འཛིན་ཐམས་ཅད་སྟོང་པར་སྦྱང་།སྟོང་པའི་ངང་ལས་ཁྱེད་རང་རྣམས
གང་དུ་གནས་པའི་གོ་སར་སེང་གེ་བརྒྱད་ཀྱིས་བཏགས་པའི་རིན་པོ་ཆེའི་ཁྲི་བཀོད་པ་ཕུལ་དུ་བྱུང་བའི་སྟེང་པདྨ་དང་ཟླ་བའི་གདན་ལ་ཁྱེད་རང་རྣམས་སྐད་ཅིག་གིས་དཔལ་རྡོ་རྗེ་སེམས་དཔའ་སྐུ་མདོག་དཀར་པོ་གངས་ཀྱི་རི་བོ་ལ
སོགས་མདུན་བསྐྱེད་ལྟར་ལ།བདེ་སྟོང་གཉིས་སུ་མེད་པའི་ངོ་བོར་བཞུགས་པའི་སྙིང་གར་འོད་ལྔའི་ཀློང་དུ་ཟླ་བའི་སྟེང་དུ་རང་འདྲ་བའི་ཡེ་ཤེས་སེམས་དཔའ་ཡབ་ཡུམ་རྗེས་སུ་ཆགས་པའི་སྦྱོར་བས་སྙོམས་པར་ཞུགས་པའི་བདེ
བབའི་སྒྲ་དང་འོད་ཟེར་གྱིས་སངས་རྒྱས་དང་བྱང་ཆུབ་སེམས་དཔའ་དཔའ་བོ་དང་རྣལ་འབྱོར་མའི་ཚོགས་ཐམས་ཅད་དཔལ་རྡོ་རྗེ་སེམས་དཔའ་ཡབ་ཡུམ་གྱི་སྐུ་ཕྱག་རྒྱ།གསུང་ཡིག་འབྲུ།ཐུགས་ཕྱག་མཚན་གྱི་རྣམ་པར་ཁ
ཆར་བུ་ཡུག་འཚུབས་པ་བཞིན་དུ་སྤྱན་དྲངས་ཏེ་སྙིང་ཁ་ནས་སིབ་སིབ་ཐིམ་པའི་ཐུགས་མོས་གནང་བར་ཞུ།ཁྱད་པར་གྱི་རྫས་བདུག།ཀརྠ་དྲིལ་དང་རོལ་མོའི་སྦ་སྦྱར་ལ་ཡིག་བརྒྱའི་མཐར།ཨོཾ་ཛྙཱ་ན་ཨཱ་བེ་ཤ་ཡ་ཨ་ཨཱཿར་ར་ར་ར

ཙྪ་་ལ་ཡ་ཧཱུྃ་ཨཱཿཧ་ཛྷཻཾཿཞེས་བཟླ་ཞིང་དབབ་ནས།དེ་ལྟར་བྲིན་དབབ་པའི་ཡེ་ཤེས་པ་ཇི་སྲིད་སངས་རྒྱས་མ་ཐོབ་བར་དུ་བརྟན་པར་བྱས་པའི་མོས་པ་མཛོད།རྡོ་རྗེ་སྤྱི་བོར་རྒྱ་གྲམ་དུ་བཀོད་ནས།ཨོཾ་ཏིཥྛ་བཛྲཿདེས་འཇུག།
པཔའི་ཆོས་རྣམས་སོང་ནས་སླར་ཡང་དབང་དངོས་གཞི་ཞུ་བའི་སླད་དུ་མཎྜལ་པུ་ལ་མཛོད།སློབ་མས་ཀྱང་མཎྜལ་ཕུལ་ནས།དེས་མཎྜལ་ཕུལ་བའི་རིམ་པ་སོང་ནས་གསོལ་བ་གདབ་པ་འདིའི་རྗེས་ཟློས་མཛོད།།
བྱང་ཆུབ་རྡོ་རྗེས་སངས་རྒྱས་ལ།།མཆོད་སྦྱིན་ཇི་ལྟར་སྩལ་བ་ལྟར།།བདག་ཀྱང་སྐྱོབ་པའི་དོན་གྱི་ཕྱིར།།ནམ་མཁའི་རྡོ་རྗེ་དེང་བདག་སྩོལ།།ལན་གསུམ།།སློབ་དཔོན་གྱི་ཐུགས་ཀ་ནས་འོད་ཟེར་ལྕགས་ཀྱུ་
ལྟ་བུ་འཕྲོས་པས་གདན་གསུམ་ཚང་བའི་དབང་གི་ལྷ་ཚོགས་ཐམས་ཅད་མདུན་གྱི་ནམ་མཁར་བཛྲ་པ་མཱ་ཛཿས་སྤུན་དྲངས་པ་དེ་ཉིད་ལ་སློབ་དཔོན་གྱིས་མཆོད་པར་གྱུར།ཨོཾ་བཛྲ་ཨརྒྷཾ་ནས་ཤབྡའི་བོར་གྱིས་མཆོད།།
ནམ་མཁའ་གང་བའི་དབང་གི་ལྷ་ཚོགས་རྣམས་ཀྱིས་བཀྲ་ཤིས་ཀྱི་རྣམ་པ་དུ་མ་དང་ལྡན་པས་རིན་པོ་ཆེའི་བུམ་པ་བདུད་འིའི་ཆུ་རྒྱུན་གྱིས་གང་བས་དབང་བསྐུར་བར་མོས་ལ།ཨོཾ་སྟོང་གསལ་ཆོས་དབྱིངས་བུམ་པ་ནཿ
བདེ་ཆེན་རྒྱལ་བའི་དཀྱིལ་འཁོར་གནསཿསྐལ་ལྡན་ཁྱོད་ལ་དབང་བསྐུར་བསཿབག་ཆགས་དྲི་མ་ཀུན་བྱང་ཤོ་བ།ཨོཾ་ཀ་ལཱ་ཤ་ཨ་བྷི་ཥིཉྩ་ཧཱུྃཛྫཞེས་བུམ་པ་སྤྱི་བོར་བཞག་ཅིང་བུམ་ཆུ་བླུད་ལ།དེ་ལྟར་བུམ་པ།

༅བཟང་པོ་ལས་བྱུང་བའི་ཡེ་ཤེས་ལྔའི་རང་བཞིན་ཅན་གྱི་བདུད་རྩིའི་ཆུ་རྒྱུན་གྱིས་དབང་བསྐུར་བས།ཉོན་མོངས་པ་ལྔ་སྦྱངས།ཕུང་པོ་ལྔ་སངས་རྒྱས་ལྔར་གནས་གྱུར།ཡེ་ཤེས་ལྔ་མངོན་དུ
བྱས།དབང་རྟགས་སུ་དེ་བཞིན་གཤེགས་པ་རིགས་ལྔས་དབུ་བརྒྱན་པར་བསམ།དེ་ལྟར་བུམ་པའི་དབང་བསྐུར་བས།ལུས་ཀྱི་དྲི་མ་དག།ལམ་བསྐྱེད་རིམ་བསྒོམ་པ་ལ་དབང་།།ཇི་ལྟར་སྣང་བ་ཐམས་ཅད་ལྷའི་
འཁོར་ལོར་འཆར་བའི་བདེ་ཆེན་གྱི་ཡེ་ཤེས་མངོན་དུ་བྱས།འབྲས་བུ་སྦྲུལ་སྐུ་ཐོབ་པའི་སྐལ་བ་ཅན་ཏུ་བྱས་པའོ།།དེ་ནས་གསང་དབང་བསྐུར་བ་ནི།ཐོད་པ་ཐོགས་ལ།བླ་མ་དཔལ་རྡོ་རྗེ་སེམས་དཔའ་ཡ་བ་ཡུམ་རྗེས་སུ
ཆཆགས་པའི་སྦྱོར་བས་སྙོམས་པར་ཞུགས་པའི་ཀུནྡ་བྱང་ཆུབ་ཀྱི་སེམས་ལྷན་ཅིག་སྐྱེས་པའི་རྟེན་ཏུ་གྱུར་པ་ཐོད་པའི་བདུད་རྩི་དང་རོ་གཅིག་ཏུ་གྱུར་པ་དེ་ཉིད་ཁྱེད་རང་རྣམས་ཀྱི་ལྕེ་ཐོག་ཏུ་བཞག་པའི་མོས་པ་མཛོད།ཨཱཿམཚན།
ལྡལྡན་རྡོ་རྗེའི་ཀ་པཱ་ལ་རཿབདེ་སྟོང་རོལ་པའི་བྱང་སེམས་གནསཿསྐལ་ལྡན་ཁྱོད་ལ་དབང་བསྐུར་བས།བདེ་ཆེན་ཡེ་ཤེས་རྒྱས་པར་ཤོག།ཨོཾ་བོ་དྷི་ཙིཏྟ་མ་ཧཱ་སུ་ཁ་ཧཱུྃཿཞེས་བདུད་རྩི་མྱངས་པས་རྩ་ཐམས་ཅད་བདུད
རྩིསས་གང་།དུག་གསུམ་གྱི་རྣམ་རྟོག་འགགས།བདེ་བའི་ཡེ་ཤེས་རྒྱུད་ལ་སྐྱེས་པའི་མོས་པ་མཛོད།དེ་ལྟར་གསང་བའི་དབང་བསྐུར་བས།ངག་གི་དྲི་མ་དག།ལམ་རང་ལུས་བདེ་བ་ཆེན་པོ་བསྒོམ་པ་ལ་དབང་།།

སྒྱུ་མ་ཆུ་ཟླ་ལྟ་བུར་བདག་བྱིན་པབརླབས་པའི་ཡེ་ཤེས་མངོན་ཏུ་བྱས།འབྲས་བུ་ལོངས་སྐུ་ཐོབ་པའི་སྐལ་བ་ཅན་ཏུ་བྱས་པའོ།།དེ་ནས་ཤེས་རབ་ཡེ་ཤེས་ཀྱི་དབང་ནི།མེ་ལོང་ཐོགས་ལ།བདེ་སྟོང་དབྱེར་མེད་མཚོན་
བྱེད་མེ་ལོང་སིནྡྷུ་རའི་མཎྜ་ལ་ཅན་ཁྱོད་རང་གི་ལག་ཏུ་གཏད་ཅིང་སིནྡྷུ་རའི་ཐིག་ལེ་སྙིང་གར་བཀོད་པས་གཟུགས་དང་ལང་ཚོ་རྫོགས་པའི་ཤེས་རབ་མ་སྙེམས་མའི་ངོ་བོ་ཅན་པང་དུ་འཁོད་པའི་མོས་པ་མཛོད།།ཧཱུྃ།
འདི་དེ་སངས་རྒྱས་ཐམས་ཅད་ཀྱིཿབླ་མེད་བྱང་ཆུབ་མཆོག་གི་ལཾ་མཿསྐལ་ལྡན་ཁྱོད་ལ་དབང་བསྐུར་བསཿདགའ་བཞིའི་ཡེ་ཤེས་རྒྱས་པར་ཤོ་གཿཀརྨ་མུ་དྲ་ཛྙཱ་ན་སིདྡྷི་ཧཱུཾཿདེ་ལྟར་གཏད་པའི་གཟུངས་མ
ཉིད་ཡུམ་རྡོ་རྗེ་སྙེམས་མའི་ངོ་བོ་དང་ཁྱེད་རང་དཔལ་རྡོ་རྗེ་སེམས་དཔར་གསལ་བའི་འདུ་ཤེས་གསུམ་ལྡན་གྱི་རིག་མ་དང་མཉམ་པར་སྦྱོར་བས་དགའ་བཞིའི་རིམ་པས་ལྷན་སྐྱེས་ཀྱི་བདེ་བ་བརྟན་པར་བསམས་ལ་ལག་གཉིས།
འཁྱུད་རྒྱ་དང་བཅས་འདིའི་རྗེས་བློས་མཛོད།ཨོཾ་སརྦ་ཏ་ཐཱ་ག་ཏ་མ་ཧཱ་ཨ་ནུ་རཱ་ག་ཎ་བཛྲ་སྭ་བྷ་བ་ཨཱཏྨ་ཀོ྅ཧཾ།དེ་ལྟར་ཤེས་རབ་ཡེ་ཤེས་ཀྱི་དབང་བསྐུར་བས།ཡིད་ཀྱི་དྲི་མ་དག།ལམ་ཕོ་ཉ་བསྒོམ་པ་ལ་དབང་།།
ཆོས་ཐམས་ཅད་ཀྱི་རང་བཞིན་བདེ་བ་ཆེན་པོར་རྟོགས་པའི་ཡེ་ཤེས་མངོན་དུ་བྱས།འབྲས་བུ་ཆོས་སྐུ་ཐོབ་པའི་སྐལ་པ་ཅན་དུ་བྱས་པའོ།།དེ་ནས་དབང་བཞི་པ་བསྐུར་བ་ནི།ཁྱེད་རང་རྣམས་ལུས་གནད་མི་གཡོ།རེག

རླུང་རང་བབ།སེམས་གང་ཤར་གྱི་ངོ་བོར་ལྟོས་ལ་རང་རིག་རང་གསལ་འཛིན་མེད་ཀྱི་ངང་ལ་ཁྲིག་གེར་ཞོག།དེ་ཡང་རང་བྱུང་གི་ཡེ་ཤེས་གསལ་ལ་མི་རྟོག་པ་དེ་ཉིད་རྡོ་རྗེ་སེམས་དཔའི
མེ་ལོང་འདིས་མཚོན་པ་ཡིན་པས་བརྡ་དོན་རྡོ་རྗེའི་ཚིག་གིས་ངོ་སྤྲད་པའི་དོན་གློ་བར་གྱིས་ཤིག།ཤེལ་རྡོ་ཐོགས་ལ།ཧཱུྃ་ཐོག་མཐའ་མེད་པ་རིག་པའི་གཤིསཿགཟུང་འཛིན་གང་དུའང་མི་དམིགས་ཤིང་རྣསྟོང
པའི་ཡེ་ཤེས་བདེ་བར་འཆརཿདྲི་མེད་ཤེལ་ལས་འཇའ་ཚོན་བཞིནཿཨོཾ་དྷརྨ་དྷཱ་ཏུ་ཨ་ཏི་ཧོཿ།ཞེས་གསུམ་པའི་མཐར་རྟོགས་པའི་རང་བྱུང་ལྷན་ཅིག་སྐྱེས་པའི་ཡེ་ཤེས་གསལ་ལ་མི་རྟོག་པའི་ངང་མདངས
བསྐྱངས་ལ་ཅུང་ཟད་མཉམ་པར་ཞོག་མཛོད།ཅེས་ངོ་བོ་ལ་མཉམ་པར་འཇོག་ཏུ་བཅུག།དེ་ལྟར་དབང་བཞི་པ་བསྐུར་བས།བག་ཆགས་ཀྱི་དྲི་མ་དག།ལམ་ཁྲེག་ཆོད་ཐོད་རྒལ་བསྒོམ་པ་ལ་དབང་།ཤིན།།
ཏུ་རྣམ་པར་དག་པ་ལྷན་ཅིག་སྐྱེས་པའི་བདེ་ཆེན་གྱི་ཡེ་ཤེས་མངོན་ཏུ་བྱས།འབྲས་བུ་ངོ་བོ་ཉིད་སྐུ་ཐོབ་པའི་སྐལ་བ་ཅན་ཏུ་བྱས་པའོ།།དེ་དག་གི་མཐའ་རྟེན་དུ་ཡིག་བརྒྱའི་བཟླས་ལུང་སྦྱིན་པ་ནི།བླ་མ་དང་དཀྱིལ་
འཁོར་གྱི་གཙོ་བོ་དབྱེར་མི་ཕྱེད་པའི་ཐུགས་ཀའི་སྔགས་ཕྲེང་ལས་སྔགས་ཕྲེང་གཉིས་པ་ཆད་ཞལ་ནས་ཐོན་ཏེ་ཁྱེད་རང་གི་སྙིང་གའི་ཧཱུྃ་ཡིག་གི་མཐར་སྤར་བཏབ་པ་ལྟར་འཁོད་པའི་མོས་པ་མཛོད་ལ་སྔགས་འདིའི་རྗེས

ཟློས་ལན་གསུམ་གནང་བར་ཞུ།།ཡིག་བརྒྱ་ལན་གསུམ་དང་ཡིག་དྲུག་ལན་བདུན་རྗེས་ཟློས་བྱར་གཞུག།དེ་ལྟར་གྲུབ་པའི་སློབ་དཔོན་ཆེན་པོ་རྣམ་པ་གསུམ་དང་རྣམ་སྣང་ལོ་ཙཱ་བ་ཆེན་པོའི་ཐུགས་ཀྱི་ཐིག་ལེ་བཀའ་གཏེར་ཆུ་བོ།
དུ་མ་་གཅིག་ཏུ་འདྲེས་པ་རྡོད་སེམས་ཐུགས་ཀྱི་སྒྲུབ་པའི་དཀྱིལ་འཁོར་དུ་དབང་བསྐུར་བའི་ཆོ་ག་ལེགས་པར་གྲུབ་པ་ཡིན་པས་ཇི་སྐད་བཤད་པའི་རྩ་བ་དང་ཡན་ལག་གི་དམ་ཚིག་དང་སྡོམ་པའི་ཚུལ་རྣམས་ལ་བསྲུང་སྡོམ
བགྱི་ཞིང་རིགས་ཀུན་གྱི་ཁྱབ་བདག་འདི་ཉིད་ལྷག་པའི་ལྷར་བཟུང་བར་བགྱིའོ་སྙམ་པས་འདིའི་རྗེས་ཟློས།གཙོ་བོས་ཇི་ལྟར་སོགས་གསུམ།དབང་བཞི་ཟབ་མོ་རྫོགས་པར་ཐོབ་པའི་སྐུ་དྲིན་གཏང་དག་གི་ཡོན་ཏུ
དམིགས་ཏེ་མཎྜལ་འབུལ་བར་ཞུ།ཞེས་མཎྜལ་བབུལ་དུ་གཞུག།མཎྜལ་དུ་མ་ཟད་རང་གི་ལུས་ལོངས་སྤྱོད་ཐམས་ཅད་ཀྱང་འཁོར་ལོས་སྒྱུར་བའི་རྒྱལ་སྲིད་ཀྱི་འབྱོར་པ་ལྟར་སྤྲུལ་ཏེ་འབུལ་ན་ཆ་ཤས་ནས་བཞེས་ལ་
ལོངས་སྤྱོད་དུ་གསོལ་སྙམ་པས་འདིའི་རྗེས་ཟློས།དེང་ནས་བརྩམས་ཏེ་སོགས་ལན་གསུམ།དེ་ལྟར་དབང་བསྐུར་ཐོབ་པ་ལས་བྱུང་བའི་དགེ་བ་འདིས་མཚོན་ཏེ་རང་གཞན་ནམ་མཁའི་མཐས་ཁྱབ་པའི་སེམས
ཅན་ཐཐམས་ཅད་ཀྱིས་དུས་གསུམ་དུ་བསགས་པའི་དགེ་བའི་རྩ་བ་ཇི་སྙེད་པ་ཐམས་ཅད་ཀྱང་མཐའ་གཉིས་ལ་མི་གནས་པའི་བྱང་ཆུབ་ཆེན་པོར་ཡོངས་སུ་བསྔོ་བ་འདི་ལྷན་ཅིག་ཏུ་གསུང་ཞིང་ཆོས་འདིའི་སྒོ་ནས་རང

དང་གཞན་གྱི་དོན་རྒྱ་ཆེན་པོ་བསྒྲུབ་པར་ཞུ།བསོད་ནམས་འདི་ཡིས་སོགས་པསྔོ་སྔོན་ཅི་རིགས་པ་བརྗོད་ལ་སློབ་ས་རྣམས་རང་གནས་སུ་བཏང་ངོ་།།གསུམ་པ་རྗེས་མཐའ་ཅས་སུ་བྱ་བ་ནི།སློབ་
དཔོན་གྱིས་དམ་ཅན་སྤྱི་དང་བྱེ་བྲག་ལ་གཏོར་མ་འབུལ།ཚོགས་བྱིན་གྱིས་བརླབ་པ་ནས་བརྩམ་རབ་སྔོ་སྔོན་ཤིས་བརྗོད་ཀྱི་བར་དུ་གཞུང་དོན་མ་འཆོལ་བར་བསྒྲུབ་པར་བྱའོ།།རྡོ་རྗེ་སེམས་དཔའི་གསང་ལམ་འདིར།།རྒྱལ་བ་
སྲས་བཅས་པགྲོད་པ་གཅིག།འབྲས་བུ་ཀུན་ཀྱང་དེར་སྙེགས་པས།།།མཐར་ཐུག་ཆོས་སུ་གཅེས་པར་ཟུངས།།ཐབས་ཤེས་ཟུང་འཇུག་བདེ་ཆེན་རོལ་མོ་ཡིས།།སྐུ་དང་ཞིང་ཁམས་རྒྱ་མཚོའི་སྤྲོ་བསྡུ་མཁན།།འཁོར་འདས
མཉམ་ཉིད་འོད་གསལ་ཐིག་ལེ་ཆེ།།རིགས་བརྒྱའི་ཁྱང་བདག་མཆོག་དེ་ཀླུར་འགྲུབ་ཤོག།ཅེས་པའང་ལོ་ཆེན་རིན་པོ་ཆེའི་ཡིག་ཆ་ལུང་ཆུན་མ་བཞུགས་པས་ཅུང་ཟད་གསལ་བར་བྱས་ཏེ་ལྷ་སྔགས་འདི་ལ་རྩེ་གཅིག་ཏུ་མོས་པས་གཡར
དམ་འཆའ་ཞིང་རིག་སྔགས་འཆང་བའི་གཟུགས་བརྟན་པདྨ་གར་གྱི་དབང་ཕྱུག་ཕྲིན་ལས་འགྲོ་འདུལ་རྩལ་གྱིས་དཔལ་སྲུངས་ཡང་ཁྲོད་ཙཱ་འདྲ་རིན་ཆེན་བྲག་གི་སྒྲུབ་གནས་སུ་སྦྱར་བ་དགེ་ལེགས་འཕེལ།།